פארק הזיכרון לשואה

פארק הזיכרון לשואה (באנגלית: Holocaust Memorial Park) הוא פארק הנצחה ציבורי לשואה הממוקם על קו החוף של האוקיינוס האטלנטי, בין שדרת אמונס ושדרת שור בשיפהד ביי, ברוקלין, ניו יורק. הקהילות הסמוכות בשיפהד ביי, מנהטן ביץ' וברייטון ביץ' אוכלסו לאחר מלחמת העולם השנייה על ידי אוכלוסייה יהודית גדולה, שרבים מהם היו מהגרים וניצולי השואה. פארק הזיכרון הוא פארק הזיכרון לשואה הציבורי היחיד בעיר ניו יורק. הפארק בבעלות העיר ניו יורק ומתוחזק על ידי מחלקת הפארקים העירונית. הארגון (מלכ"ר) בשם "The Holocaust Memorial Committee" הממוקם בברוקלין אחראי על עיצוב הפארק ועל רישומי הציון שבפארק. הפארק הוגדר לראשונה כפארק הנצחה לשואה בשנת 1985 על ידי ראש עיריית ניו יורק אד קוץ'. הוא כלל במקור חורשה של עצי דולב לונדוניים ופינות ישיבה. לאחר תהליך התכנון בהובלת ארגון "The Holocaust Memorial Committee", "הוועדה להנצחת השואה", נשיא רובע ברוקלין הווארד גולדן (אנ') הקצה 933,000 דולר לבניית אנדרטה קבועה שתוכננה ונבנתה על ידי העירייה. בניית האנדרטה החלה ב-1994 והיא נחנכה ב-22 ביוני 1997 על ידי ראש עיריית ניו יורק רודי ג'וליאני הווארד גולדן, אברהם פוקסמן, מנהל הליגה נגד השמצה, ניצולי שואה, ונוספים. האנדרטה שתוכננה על ידי אדריכל הנוף ג'ורג' ולונקיס מורכבת מפסל בצורת מגדל בגובה 4.5 מטרים של גרניט ופלדה חשופה עם "להבת אש התמיד" מברונזה, בראשו. המילה "זכור – Remember" מקיפה את ראש המגדל. המגדל ניצב על שלושה בסיסים עגולים מגרניט, הנושאים את שמות המדינות בהן נרדפו היהודים בשואה. על לוח גרניט באורך 6.5 מטרים למרגלות המגדל, מתוארת בקצרה ההיסטוריה של השואה. בסוף הלוח נרשם: "This memorial is dedicated to the eternal memory of the six million Jewish men, women and children methodically murdered by the Nazis and their collaborators during the Holocaust. To the five million other innocent human beings who were also murdered under German rule during World War II. To the heroes of the ghettos and the Jewish armed resistance. To the partisans and allied soldiers who fought for freedom. To those who survived the horrors and degradation of the Nazis. To the few righteous among the nations who risked their lives to shield those targeted for death. And to all those who wage battle for freedom and human dignity. Humanity, must learn, understand, and remember so that it will never happen again. Remember!" תרגום: "אנדרטה זו מוקדשת לזכרם של ששת מיליון הגברים, הנשים והילדים היהודים שנרצחו בשיטתיות על ידי הנאצים ומשתפי הפעולה שלהם במהלך השואה. כמו גם, לחמישה מיליון בני אדם חפים מפשע אחרים שנרצחו גם הם תחת השלטון הגרמני במהלך מלחמת העולם השנייה. לגיבורי הגטאות ולהתנגדות המזוינת היהודית. לפרטיזנים ולחיילי בעלות הברית שנלחמו למען החופש. לאלה ששרדו את הזוועות וההשפלה של הנאצים. לצדיקים המעטים בני העמים שסיכנו את חייהם כדי להגן על מי שנגזר דינם למוות. לכל אלה שמנהלים מאבק למען חירות וכבוד האדם. האנושות, חייבת ללמוד, להבין ולזכור כדי שזה לא יקרה שוב. זכור! " משני צדי האנדרטה מפוזרים בפארק 234 סלעי גרניט מחוספסים (סלע טבעי) שצידם האחד מוחלק כלוח/מצבה. על מצבות הגרניט רשומים שמות, מקומות ואירועים היסטוריים הקשורים לשואה. מצבות אלו עם הקצוות המחוספסים והשבורים נועדו לעורר ולייצג את חייהם המרוסקים של ניצולי השואה. כל אחד שונה בצורתו ובגודלו, כדי לזכור את המגוון של הנרדפים שנרדפו על ידי הנאצים. הציבור הרחב יכול לבקש לרשום את שמות החברים או בני המשפחה שאבדו להם במהלך השואה על אחת מהמצבות שבפארק תמורת תרומה של 360 דולרים לוועדה להנצחת השואה. התורמים מתבקשים לספק את שמות הקורבנות והיסטוריה קצרה מחוויית השואה שלהם. מדי פעם, מתכנסת וועדה כדי לוודא את אמיתות שמות הקורבנות וסיפורי ההיסטוריה שלהם. אלפי שמות כבר נרשמו על לוחות הגרניט. בין לוחות הגרניט ניתן למצוא את שמות המקומות כמו אושוויץ, ברגן-בלזן, בלז'ץ, בוכנוואלד, באבי יאר, מאוטהאוזן, מחנה הריכוז דכאו, טרבלינקה, סוביבור, טרזיינשטט, מיידנק ועוד. כמו גם שמות אירועים ועובדות כמו ועידת ואנזה, צעדות המוות, חוקי נירנברג, ועידת אוויאן, ליל הבדולח, מרד ורשה ועוד. שמות אנשים כגון ראול ולנברג, אנה פרנק, מיכאל בר וייסמנדל, מרדכי גבירטיג ועוד. שירים ומסרים של אנשים מפורסמים כמו אברהם סוצקבר, אלי ויזל, שמעון ויזנטל, דווייט אייזנהאואר ההמנון הפרטיזנים, הפואמה קודם הגיעו ... (אנ') ועוד. כמו גם אזכור קהילות יהודיות רבות שהיו קיימות לפני המלחמה. מדי שנה מתקיימות מספר התכנסויות ליד האנדרטה לזכר השואה. כמו ביום השואה הבינלאומי ובמועדים נוספים. קיימות תוכניות הנצחה והוקרה של מנהיגים, מחנכים ודמויות מופת. פארק הזיכרון הושחת מספר פעמים במהלך השנים. בשנת 2012 הושחת הפארק בכתובות גרפיטי בשפה וולגרית שרוססו על האנדרטה. בשנת 2019 התרחש אירוע נוסף בו הושחת שוב פארק הזיכרון בכתובות גרפיטי. פארק הזיכרון לשואה, ברשת החברתית פייסבוק פארק הזיכרון לשואה, ברשת החברתית פייסבוק הוועדה להנצחת השואה באתר nycgov parks "hmna/bklyn/hmp". www.museumoffamilyhistory.com. "Holocaust Memorial Park, Sheepshead Bay, Brooklyn". www.bridgeandtunnelclub.com. "Never Again – The Holocaust Memorial Park | JCHB.org". 20 בינואר 2014. {{cite web}}: (עזרה) "Press Release Archives #367-97 Holocaust Memorial Opening". www.nyc.gov. "Holocaust Memorial Committee Brooklyn, New York". thmc.org. "Holocaust Memorial Committee Brooklyn, New York". thmc.org. "Holocaust Memorial Park Highlights : NYC Parks". www.nycgovparks.org. Holocaust Memorial Committee Brooklyn, New York, thmc.org "Holocaust Memorial Committee Brooklyn, New York". thmc.org. Walsh, Kevin (1 באפריל 2006). "Sheepshead Bay, Brooklyn". Forgotten New York. {{cite web}}: (עזרה) Blau, Elena Milin and Reuven. "Vandal strikes a Holocaust Memorial in Sheepshead Bay park, painting F-word over etched names". nydailynews.com. Pereira, Ivan Pereira (8 באוגוסט 2012). "Cops investigating graffiti left at Holocaust Memorial Park". Newsday. {{cite web}}: (עזרה) "Anti-Semitic Graffiti At Holocaust Memorial Park, Sheepshead Bay, Manhattan Beach". 8 באוגוסט 2012. {{cite web}}: (עזרה) "Brooklyn Holocaust Memorial Park Vandalized". "Grafitti [sic] removed from Holocaust Memorial Park in Sheepshead Bay". brooklyn.news12.com. "Brooklyn's Holocaust Memorial Park vandalized, NYPD says graffiti will be removed 'ASAP'". 1010 WINS. 6 בדצמבר 2019. {{cite web}}: (עזרה)